jkorsvik/nowiki_second_scrape_merged huggingface dataset:
Islands president

Presidenten på Island (Islandsk: Forseti Íslands) er Islands folkevalgte statsoverhode. Presidenten velges ved direkte valg for en periode på fire år av voksne personer med stemmerett, og har begrenset makt. Islands grunnlov setter ingen øvre grense på antall perioder presidenten er tillatt å inneha embedet. Presidenten er ikke regjeringssjef. Dette embedet innehas av Islands statsminister. Island har hatt fem presidenter siden landet ble uavhengig av Danmark den 17. juni 1944. 
Den sjette og nåværende presidenten, Guðni Th. Jóhannesson, tiltrådte embedet 1. august 2016 etter å ha vunnet presidentvalget på Island 2016.
Grunnloven sier at når presidenten ikke kan utføre sine plikter, grunnet utenlandsreise eller sykdom, skal statsministeren, presidenten i Alltinget og presidenten i Islands høyesterett kollektivt overta embedet. Islands presidenten innehar tittelen stormester av Den islandske falkeorden.
Presidentboligen befinner seg i Bessastaðir i Álftanes, i nærheten av hovedstaden Reykjavík. 


== Liste over presidenter ==


== Fotnoter ==


== Se også ==
Islands politiske system
Islands statsministre


== Eksterne lenker ==
Offisielt nettsted 
(en) Presidents of Iceland – kategori av bilder, video eller lyd på Commons 
forseti.is presidentbiografier
Veteranforbundet SIOPS – Skadde i internasjonale operasjoner

Veteranforbundet SIOPS – Skadde i internasjonale operasjoner er en norsk forening som arbeider for at veteraner med skader etter internasjonale operasjoner får et raskt og tilrettelagt behandlingstilbud, slik at de kommer tilbake i arbeid og et meningsfylt liv.
Organisasjonen har sitt utspring fra i et uformelt frivillig nettverk for skadde FN-veteraner og pårørende. Høsten 2006 ble SIOPS formalisert med vedtekter og stiftelsesmøte og tok organisasjonsnavnet Veteranforbundet SIOPS for å favne flere yrkesgrupper. 
Organisasjonen har etablert et nettverk som de ønsker skal være en ressurs for alle som på en eller annen måte er berørt av problemstillinger knyttet til mentale skader som posttraumatisk stresslidelse etter slikt arbeid og å heve kunnskapen om førstehjelp for psykiske traumer. 
Organisasjonen samarbeider med ulike etater og organisasjoner, pr i dag Forsvaret og spesielt deres Veteranadministrasjon, og ulike lokale enheter innen NAV og helseforetak. Organisasjonen drives utelukkende på frivillig basis, etter hvert med en betydelig realkompetanse på feltet. 
SIOPS arbeider daglig med å hjelpe skadde og pårørende til å se muligheter og lærer dem å manøvrere i det eksisterende offentlige hjelpeapparat. Samtidig ønsker SIOPS å være en konstant påminner til det offentlige om det ansvar som påhviler den som velger å sende norske borgere ut i slike operasjoner. De fokuserer derfor mye på å hjelpe skadde til å få gjennomslag for økonomiske erstatningskrav, medisinsk hjelp, juridisk bistand og lignende. 
SIOPS ønsker å bidra til at pårørende og fagpersoner øker sin kunnskap om den skaddes særegne utfordringer. 


== Referanser ==


== Eksterne lenker ==
Nettsidene til SIOPS
Sveinn Björnsson

Sveinn Björnsson (født 27. februar 1881 i København i Danmark, død 25. januar 1952 i Reykjavík) var Islands første president.
Han var født i København i Danmark, foreldrene var Björn Jónsson og Elísabet Sveinsdóttir. 
Sveinn var medlem av bystyret i Reykjavík fra 1912 og var bystyrets leder i tidsrommet 1918–1920. 
Fra 1914 til 1915 og fra 1919 til 1920 var han medlem av Alltinget.Etter at Island fikk selvstyre fra Danmark i 1918 (bortsett fra i utenrikssaker) som Kongeriket Island, var han sendemann i Danmark fra 1920 til 1924 og fra 1926 til 1941.Den tyske okkupasjonen av Danmark 9. april 1940 førte til videre selvstendighet for Island, som ikke lenger hadde forbindelse med Danmark på grunn av krigen. Sveinn ble valgt av Alltinget til riksforstander tre ganger fra 1941 til 1943. Han hadde i denne stillingen samme myndighet som kong Christian X av Island hadde hatt.
Da Island ble republikk 17. juni 1944, valgte Alltinget ham til landets første president. Dette embetet hadde han fra 1944 til 1952. Han ble gjenvalgt uten motkandidat i 1945 og 1949. Han døde i Reykjavík vel ett år før hans andre presidentperiode var ute.


== Referanser ==
Den kinesiske sovjetrepublikk

Den kinesiske sovjetrepublikk (kinesisk: 中华苏维埃共和国; pinyin: Zhōnghuá Sūwéi'āi Gònghēguó) bestod fra 1931 til 1934. Mao Zedong var republikkens formann. Uformelt ble den også kalt Jiangxi-sovjetrepublikken. 

I november 1931 trådte en nasjonal folkerådskonferanse sammen i Ruijin (瑞金) i provinsen Jiangxi, og den opprettet sovjetrepublikken. Den bestod til den 15. oktober 1934, da Kuomintang, ledet av Chiang Kai-shek, blokkerte Ruijin. Kommunistene forlot da Jianxi mot vest, og la ut på «den lange marsjen» som skulle føre dem til den nordkinesiske provinsen Shaanxi.
Den kinesiske sovjetrepublikk opprettet et sentralt postkontor i april 1932 og trykket en rekke frimerker til bruk for de kinesiske sovjetiske områder. I dag er de enkle frimerkene svært sjeldne.
Munich

Munich har flere betydninger.

Munich – by i Nord-Dakota, USA.
Det engelske, franske og spanske navnet på den tyske byen München.


== Se også ==
München (andre betydninger)
Unnur Birna Vilhjálmsdóttir

Unnur Birna Vilhjálmsdóttir (født 25. mai 1984 i Reykjavík på Island) ble kåret til Miss World 2005 den 10. desember 2005. Kåringen fant sted i Sanya på Hainan i Folkerepublikken Kina.
Hun vokste opp på Seltjarnarnes.
Hun er den tredje islendingen som er blitt kåret til Miss World, etter Hólmfríður Karlsdóttir (1985) og Linda Pétursdóttir (1988).


== Referanser ==
Ruy López de Segura

Ruy López de Segura (født 1530 i Zafra ved Badajoz i Spania, død 1580) var en spansk sjakkspiller, munk og katolsk sogneprest i Zafra.
Hans verk Libro de la invención liberal y arte del juego del Axedrez er en av de første grunnleggende verker i den europeiske sjakklitteratur.
Impulsen til boken fikk han under et besøk til Roma, der han i 1560 vant en serie sjakkspill mot den italienske mesterspilleren Giovanni Leonardo Di Bona. Han regnes dermed litt uoffisielt som den første stormester i sjakk i historien.
I Roma ble han kjent med sjakkboken som den portugisiske mester Pedro Damiano hadde utgitt i 1521, og syntes at den var svært dårlig. Dermed bestemte han seg for å skrive sin egen. Den utkom i 1561 i Alcalá de Henares. López beskrev sjakkens opprinnelse, gjengav spillereglene (som allerede var de samme som nå), og oppstilte den første nøyaktige analyse av de mest benyttede åpningstrekk. Dette har gitt López ry som «sjakkanalysens far».
Han analyserte særlig utførlig den spanske åpning, som opprinnelig ble oppkalt etter ham (og på engelsk kalles den fremdeles Ruy Lopez Opening). Han beskjeftiget seg også inngående med kongegambitten.
I 1575 tapte han revansjespillet mot Leonardo Di Bona. Men et av partiene som han vant, er gått inn i sjakkhistorien: 


== Ruy López - Leonardo (Madrid, 1575) ==
1.e4 e5 2.f4 d6 3.Lc4 c6 4.Sf3 Lg4 5.fxe5 dxe5 6.Lxf7+ Kxf7 7.Sxe5+ Ke8 8.Dxg4 Sf6 9.De6+ De7 10.Dc8+ Dd8 11.Dxd8+ Kxd8 12.Sf7+ 1-0


== Referanser ==


== Eksterne lenker ==
(en) Ruy López de Segura – chessgames.com 
(en) Ruy López de Segura – 365Chess.com
Mathieu Kassovitz

Mathieu Kassovitz (født 3. august 1967 i Paris) er en fransk skuespiller, regissør og manusforfatter. Han er sønn av regissøren Peter Kassovitz.
Som skuespiller er han mest kjent utenfor Frankrike som Nino Quincampoix i Jean-Pierre Jeunets film Den fabelaktige Amélie fra Montmartre. Mer nylig har han en rolle i Steven Spielbergs film München, basert på Münchenmassakren i 1972.


== Filmografi (regissør) ==


=== Spillefilmer ===
2006 – Babylon Babies (forberedes)
2003 – Gothika
2000 – De røde elvene
1997 – Assassin(s)
1995 – Hatet
1993 – Métisse


=== Kortfilmer ===
1998 – Article premier (Amnesty International)
1997 – La forêt (Handicap International)
1992 – Assassins
1991 – Cauchemar blanc
1990 – Fierrot le pou


== Referanser ==


== Eksterne lenker ==
Offisielt nettsted 
(en) Mathieu Kassovitz – kategori av bilder, video eller lyd på Commons 
(en) Mathieu Kassovitz på Internet Movie Database 
(sv) Mathieu Kassovitz i Svensk Filmdatabas 
(da) Mathieu Kassovitz på Filmdatabasen 
(da) Mathieu Kassovitz på Scope 
(fr) Mathieu Kassovitz på Allociné 
(en) Mathieu Kassovitz på AllMovie 
(en) Mathieu Kassovitz hos Rotten Tomatoes 
(en) Mathieu Kassovitz hos The Movie Database
Sandnesposten

Sandnesposten er en avis som kommer ut hver tirsdag og torsdag i Sandnes i Rogaland. Avisen eies av Nordsjø Media og har åtte ansatte.
Ansvarlig redaktør siden januar 2014 er Frode M. Gjerald, som tidligere hadde samme stilling i avisa Hordaland på Voss.
Sandnesposten er blant de avisene som mottar betydelig pressestøtte. Produksjonstilskuddet for 2017 var på nær 2,3 millioner kroner.


== Opplag ==
Bekreftede netto opplagstall fra Mediebedriftenes Landsforening:


== Referanser ==


== Eksterne lenker ==
Sandnesposten
Richard Pryor

Richard Franklin Lennox Thomas Pryor III (født 1. desember 1940 i Peoria i Illinois, død 10. desember 2005 i Encino i California) var en amerikansk komiker og skuespiller.
Pryor begynte sin karriere som stå-opp-komiker. Han hadde småroller i filmer fra slutten av 1960-årene og fikk sitt store gjennombrudd i 1972 i filmen Lady Sings the Blues, som gav ham Oscar-nominasjon i klassen for beste mannlige birolle.
Han brøt mange barrierer for afroamerikanske komikere og var en av de første sorte skuespillerne som hadde nok innflytelse til å inngå sine egne avtaler i Hollywood. I 1983 signerte han en femårskontrakt med Columbia Pictures verdt 40 millioner dollar. Han samspilte i flere filmer med Gene Wilder (blant annet To tufser bak gitter), noe som gjorde at også «det hvite amerika» virkelig fikk øynene opp for svarte skuespillere. Sammen utgjorde de en duo som alltid fikk smilet og latteren til å sitte løst, der de utfylte hverandre nesten på samme måte som «Helan og Halvan».
I 1986 kunngjorde Richard Pryor at han var rammet av multippel sklerose. Hans siste rolle var i Lost Highway av David Lynch i 1997. Han hadde også en gjesteopptreden i Akutten (ER) i 2004, hvor han var sengeliggende hele tiden (grunnet sykdommen), for å fremme arbeidet for å finne en kur mot MS. Pryor døde av hjertestans 65 år gammel om morgenen 10. desember 2005. Han har en stjerne på Hollywood Walk of Fame.


== Filmografi ==


== Referanser ==


== Eksterne lenker ==
(en) Richard Pryor på Internet Movie Database 
(sv) Richard Pryor i Svensk Filmdatabas 
(da) Richard Pryor på Filmdatabasen 
(da) Richard Pryor på Scope 
(fr) Richard Pryor på Allociné 
(en) Richard Pryor på AllMovie 
(en) Richard Pryor hos Rotten Tomatoes 
(en) Richard Pryor hos The Movie Database 
(en-US) Offisielt nettsted 
(en) Richard Pryor – kategori av bilder, video eller lyd på Commons 
(en) Richard Pryor – galleri av bilder, video eller lyd på Commons 
Artikkel fra BBC News
Holger Sinding-Larsen

Peter Andreas Holger Sinding-Larsen (født 5. juli 1869 i Christiania, død 12. desember 1938 i Oslo) var en norsk arkitekt, sønn av Alfred Sinding-Larsen og Elisabeth Lange (1842–1887).
Sinding-Larsen ble utdannet ved Kristiania tekniske skole og Den tekniske høyskole i Berlin 1893. Han ble i 1895 gift med Sina Broch Martens, datter av bakermester Ditlef Martens.Holger Sinding-Larsen tegnet blant annet Vålerenga kirke (1902), Holmenkollen kapell (bygget 1903), Eidsfoss kirke i Hof i Vestfold (bygget i 1904), Siggerud kirke i Ski i Akershus (1905), museumsbygningene på Tøyen (sammen med H. Bødtker) (1904­–1917) og Universitetsbiblioteket (1913–1922), alle i Oslo, Lomen kirke (1914) og dr. Sopps hus på Kapp i Østre Toten (1898).
Han var også engasjert av Strømmens Trævarefabrik i å utforme de første ferdighusene som var delvis preget av dragestil (i samtiden kalt «norsk stil»), som ble satt opp langs Holmenkollbanen for å sikre dennes trafikkgrunnlag.
Som Universitetets bygningsinspektør 1907–1924 forestod han restaureringen av den gamle Aula og var sammen med Harald Bødtker arkitekt for den nye i 1911. Han er best kjent for sine arbeider ved Akershus slott, hvor han var medlem av restaureringskomiteen og utførende arkitekt 1905-1922. Hans bygningshistoriske undersøkelser er publisert i Akershus. Bidrag til Akershus' slots bygningshistorie i de første 350 aar 1300-1650 paa grundlag av den bygningsarkæologiske undersøkelse 1905–1924 (2 bind, 1924–1925) og Akershus fra Håkon V til Christian IV (1925–1926).
Han var i flere år lærer ved Statens håndverks- og kunstindustriskole. Holger Sinding-Larsen ble hedret med olympisk sølvmedalje i Designs for Town Planning under de olympiske leker i Antwerpen i 1920.Holger Sinding-Larsen var formann i Cæciliaforeningen fra 1910 til 1922 og fra 1928 til 1938.


== Se også ==
Sinding-Larsen


== Referanser ==


== Eksterne lenker ==
(en) Holger Sinding-Larsen – Olympedia 
(en) Holger Sinding-Larsen – Sports-Reference (OL-resultater – arkivert) 
(no) Holger Sinding-Larsen i Norsk biografisk leksikon
(no) Holger Sinding-Larsen i Store norske leksikon
Offset (andre betydninger)

Offset har flere betydninger:

Offsettrykk
Offset (informatikk)
Per Haugsrud

Per Haugsrud (født 20. februar 1965) er en tidligere profesjonell norsk golfspiller fra Sarpsborg. Han var i mange år Norges fremste mannlige golfspiller, og spilte på Europatouren og Challenge-touren fra 1987 til 2001. På Challenge-touren har han to seire. Han vant også det norske amatørmesterskapet i 1983 og 1986.


== Karrieren som profesjonell ==


=== Høydepunkter ===


==== Seire på Challenge-touren ====
1993: Svensk mesterskap i matchplay på Bro-Bålsta GK i Sverige
1994: Siab Open på Söderåsens GK i Sverige


==== Andre høydepunkter ====
1994: Tredjeplass i Scandinavian Masters
1996: Tiendeplass i Smurfit European Open
1997:
Tiendeplass i Smurfit European Open
Fjerdeplass i Volvo German Open
Deltok i British Open som andre nordmann noensinne, men klarte ikke cuten.
August Christian Manthey

August Christian Manthey (1811–1880) var en norsk jurist, statsråd og amtmann. Han var amtmann i Hedmark 1849–56, statsråd i ulike ministerposter fra 1856 til 1874 og stiftsamtmann i Kristiania 1874–1880.


== Liv og virke ==
Han var født i Rakkestad, hvor faren Samuel William Manthey var sorenskriver. Han ble cand.jur. i 1835, og var sorenskriverfullmektig i Indre Sogn før han i 1838 fikk stilling i Finansdepartementet.  I 1841 ble han kontorsjef og i 1845 ekspedisjonssjef i det nyopprettede Indredepartementet. Han var formannskapsmedlem i Oslo 1847–49, og varaordfører 1847-48. Han ble utnevnt til amtmann i Hedmark i august 1849.Som statsråd vekslet han mellom å vere sjef for Revisjonsdepartementet, Armédepartementet, Indredepartementet, Finansdepartementet og Justisdepartementet. Han hadde også flere perioder ved Statsrådsavdelingen i Stockholm, slik skikken var på den tiden.
Han satt i ledelsen av Oslo Sparebank i årene 1867–1878. Han ble ridder av St. Olavs Orden i 1948, kommandør i 1856 og fikk storkors i 1876. Han var ordenens skattmester 1863-79. Han var også storkorskommandør av den svenske Sverdordenen og Nordstjerneordenen.Han giftet seg i 1842 med Mathea Anker Nielsen (1813-1881), datter av forretningsmannen Jacob Nielsen og søster av telegrafdirektør Carsten Tank Nielsen. En bror av August Manthey ble svigerfar til fredspolitikeren Christian Lous Lange. August Mantheys dagbøker fra statsrådstiden 1856–1874 ble utgitt i to bind av 1909–1919 av Den norske historiske forening i 1909 og 1919.


== Referanser ==


== Eksterne lenker ==
(no) August Christian Manthey hos Norsk senter for forskningsdata
Frank Gehry

Frank Owen Gehry (født Frank Owen Goldberg; 28. februar 1929 i Toronto, Ontario i Canada) er en canadisk arkitekt kjent for sin skulpturelle tilnærming til bygningsdesign. Han er mest kjent for å bygge kurvede strukturer, ofte dekket med reflekterende metall. Et kjennetegn ved Gehry er at både materialer og form er likestilte elementer i hans arkitektoniske uttrykk. Hans stil blir betraktet som poststrukturalisme.


== Bakgrunn ==
Gehry vokste opp i en jødisk familie i Toronto, men familien flyttet til California da han var 17 år. Faren var lastebilsjåfør som måtte flytte til varmere klima på grunn av sykdom. Den unge Gehry arbeidet også som lastebilsjåfør og med rengjøring av fly, mens han studerte ved Los Angeles City College. Senere ble han uteksaminert fra University of Southern California School of Architecture. Deretter studerte han byplanlegging ved Harvard Graduate School of Design.
Han er i dag både canadisk og amerikansk statsborger og bor i Santa Monica i Los Angeles County.  


== Arbeider ==

Han er særlig kjent for det titan-kledde Guggenheim-museet i Bilbao i Spania, Walt Disney Concert Hall i downtown Los Angeles, Science Fiction Museum and Hall of Fame i Seattle, Weisman Art Museum i Minneapolis, Dansehuset i Praha og Jay Pritzker paviljongen i Millennium Park i Chicago.


== Kritikk ==
Hans kritikere uttrykker blant annet at hans bygninger:

kaster bort, og utnytter ikke, sine muligheter da de har former og strukturer som ikke lar seg utnytte funksjonelt.
ikke tar hensyn til de lokale klimatiske forholdene.
har en ytre form som overskygger deres egentlige funksjon, særlig gjelder dette museer og arenaer.
ikke forholder seg «organisk» til sine omgivelser.


== Priser og utmerkelser (utvalg) ==
2016 - Presidential Medal of Freedom USAs høyeste sivile utmerkelse, ved siden av Kongressens gullmedalje
2014 – Fyrsten av Asturias' pris for kunst
2002 – Order of Canada Canadas høyeste orden
2000 – Royal Gold Medal
1999 – AIA-gullmedaljen
1992 – Wolfprisen
1989 – Pritzker-prisen


== Galleri ==
Det følgende er bilder av Gehrys arbeider;

		
		
		
		
		
		
		


== Referanser ==


== Eksterne lenker ==
Offisielt nettsted 
(en) Frank Gehry – kategori av bilder, video eller lyd på Commons 
(en) Frank Gehry på Internet Movie Database 
(en) Frank Gehry hos The Movie Database
Ghostface Killah

Dennis Coles (født 9. mai 1970), kjent under artistnavnet Ghostface Killah, er en amerikansk rapper og medlem i Wu-Tang Clan. Etter gruppas gjennombrudd på midten av 1990-tallet, gikk gruppa fra hverandre og medlemmene startet sin egen solokarriere.
Ghostface Killah har tatt navnet sitt fra en av karakterene i kung fu-filmen Mystery of Chessboxing fra 1979.


== Diskografi ==


=== Soloalbum ===
Ironman (1996) (Platina)
Supreme Clientele (2000) (Gull)
Bulletproof Wallets (2001)
The Pretty Toney Album (2004)
Fishscale (2006)
More Fish (2006)
The Big Doe Rehab (2007)
Wizard of Poetry (2009)
Apollo Kids (2010)


=== Samarbeid ===
Put It On The Line (med Trife Da God) (2005)
GhostDeini The Great (Greatest Hits Collection) (2008)
The Wallabee Champ (2008)
The Wu-Massacre (med Method Man og Raekwon) (2010)


== Filmografi ==


=== Film ===
Belly (film) (1998) som fluktbilsjåfør
Black and White (1999) som seg selv
Hunter Dawson (2002) som seg selv
Fade to Black (2004) som seg selv
Walk Hard: The Dewey Cox Story (2007) som seg selv


=== TV serier ===
Made (2005) som seg selv(episode "Nile Is Made Into a Rapper")
30 Rock (2006) som seg selv (episodene "Jack-Tor" og "The Source Awards")
Human Giant (2007) som seg selv (episodene "Mind Explosion" aog "Mosh Pit!")
The Boondocks (2007) som seg selv (episode "Stinkmeaner Strikes Back")


=== Videospill ===
Wu-Tang: Shaolin Style (1999) som seg selv
Def Jam Vendetta (2003) som seg selv
Def Jam: Fight for NY (2004) som seg selv
Def Jam: Icon (2007) som seg selv


== Referanser ==


== Eksterne lenker ==
Offisielt nettsted 
(en) Ghostface Killah – kategori av bilder, video eller lyd på Commons 
(en) Ghostface Killah på Internet Movie Database 
(en) Ghostface Killah hos The Movie Database 
(en) Ghostface Killah på Apple Music 
(en) Ghostface Killah på Discogs 
(en) Ghostface Killah på Discogs 
(en) Ghostface Killah på MusicBrainz 
(en) Ghostface Killah på SoundCloud 
(en) Ghostface Killah på Spotify 
(en) Ghostface Killah på Songkick 
(en) Ghostface Killah på Last.fm 
(en) Ghostface Killah på Genius — sangtekster 
(en) Ghostface Killah på AllMusic 
(en) Ghostface Killah på AllMusic 
Ghostface Killah på Twitter 
Ghostface Killah på Facebook 
Ghostface Killah på Instagram 
Ghostface Killah på Myspace
Oddbjørn Hagen

Oddbjørn Hagen (født 3. februar 1908 i Ytre Rendal, død 25. juni 1983 i Skedsmo) var en norsk langrenns- og kombinertløper. Under OL 1936 i Garmisch-Partenkirchen tok han tre medaljer. På 18 km langrenn ble det sølv etter svenske Erik-August Larsson. Han deltok i den spennende stafetten der Norge ble slått av Finland med fattige seks sekunder. Den største triumfen kom i «den norske paradegrenen» kombinert, der han vant foran landsmennene Olaf Hoffsbakken og Sverre Brodahl.
Hagen ble verdensmester i kombinert to år på rad, i 1934 og 1935, og i 1934 ble han tildelt Holmenkollmedaljen.


== Referanser ==


== Eksterne lenker ==
(en) Oddbjørn Hagen – Olympics.com 
(en) Oddbjørn Hagen – Olympic.org 
(en) Oddbjørn Hagen – Olympedia 
(en) Oddbjørn Hagen – Sports-Reference (OL-resultater – arkivert) 
(en) Oddbjørn Hagen – FIS (kombinert) 
(en) Oddbjørn Hagen – FIS (langrenn) 
(en) Oddbjørn Hagen – TheSports.org
Pragelato

Pragelato er en kommune med ca. 450 innbyggere i storbyområdet Torino i Italia. 


== Geografi ==
Tettstedet Pragelato befinner seg 10 km fra Sestriere øverst i Val Chisone, og 82 km fra storbyhovedstaden Torino. Tettstedet ligger på 1524 moh. Elven Chisone renner gjennom kommunen.


== Sport ==
Stedet ble kjent etter at nordiske grener ble arrangert her under de olympiske vinterleker 2006. Det ble også avholdt prøveleker her vinteren 2005.
Den italienske alpinisten Alberto Marcellin var født i Pragelato.


== Referanser ==


== Eksterne lenker ==
Offisielt nettsted 
(en) Pragelato – kategori av bilder, video eller lyd på Commons 
(en) Pragelato – galleri av bilder, video eller lyd på Commons
Franz Keller

Franz Keller (født 19. januar 1945 i Nesselwang) er en tysk tidligere kombinertløper og skihopper som konkurrerte for Vest-Tyskland og representerte SK Nesselwang. Han ble olympisk mester i kombinert i Grenoble i 1968. I VM i Oslo to år tidligere ble han henvist til sølvplassen av landsmannen Georg Thoma. I 1973 ble han tildelt Holmenkollmedaljen.
I tillegg til kombinertsølvet i VM i Oslo i 1966, ble han også nummer 11 i normalbakke og 17 i storbakke i spesielt hopp. OL i Grenoble i 1968 ga foruten gullmedaljen i kombinert, 36.-plass i storbakken i spesielt hopp. I OL i Sapporo i 1972 ble han nummer 33 av 39 fullførende deltakere i kombinert.
Franz Keller deltok flere ganger i den tysk-østerrikske hoppuka i årene 1964-1972, og ble nummer 6 sammenlagt i 1966/67. Hans beste plassering i enkeltrenn i Hoppuka var 2.-plass i Innsbruck 6. januar 1967. Han ble vesttysk mester i kombinert i 1967, 1970, 1971, 1972 og 1973, og i spesielt hopp i 1966. Keller vant kombinertrennet i Holmenkollen i 1967.


== Referanser ==


== Kilder ==
(en) Franz Keller – Profil og resultatoversikt hos FIS (kombinert, ikke fullstendig, besøkt 1. august 2012)
(en) Franz Keller – Profil og resultatoversikt hos FIS (spesielt hopp, ikke fullstendig, besøkt 1. august 2012)
Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider
Sport-Komplett.de: Ski-Nordisch - Nordische Kombination - Deutsche Meisterschaften (besøkt 1. august 2012)
Sport-Komplett.de: Skispringen  -  Deutsche Meisterschaften (besøkt 1. august 2012)
Holmenkollmedaljen (med vinnere av Holmenkollrennene, fra Skiforeningens årbok 2011, s. 106 og 109)


== Eksterne lenker ==
(de) Franz Keller – Munzinger Sportsarchiv 
(en) Franz Keller – Olympedia 
(en) Franz Keller – Sports-Reference (OL-resultater – arkivert) 
(en) Franz Keller – FIS (kombinert) 
(en) Franz Keller – FIS (skihopping)